recursal/SuperWikiNEXT-32B huggingface dataset:
**האפיפיור בנדיקטוס השלישי** (בלטינית: **Benedictus III**; מת ב-17 באפריל 858) היה אפיפיור מ-29 בספטמבר 855 למותו בשנת 858.

ביוגרפיה
--------

מעט מאוד ידוע על חייו של בנדיקטוס לפני האפיפיורות שלו. אביו נקרא פייטרו. בנדיקטוס היה משכיל וחי ברומא ונתמנה על ידי האפיפיור לאו הרביעי ככומר הראשי של כנסיית סן קליסטו. בנדיקטוס זכה למוניטין של לימוד ואדיקות. הוא נבחר לאפיפיור, לאחר סירובו של אדריאן, הבחירה הראשונית של אנשי דת ואנשי כמורה.

ארסניוס, הבישוף של הורטה, פגש את הנציגים שנשלחו כדי לייעץ לקיסר לגבי הבחירות ושכנע אותם לבגוד בבנדיקט ולשכנע את הקיסר להכתיר את בנו של הבישוף, אנסטסיוס. אנסטסיוס נודה קודם לכן על ידי לאו הרביעי. הנציגים חזרו עם השליחים הקיסריים, והבחירות של בנדיקטוס בוטלו, ואנסטסיוס נבחר במקומו. אנסטסיוס תפס את מקומו בלטראן ובנדיקטוס נכלא. עם זאת, דעת הקהל המקומית הייתה כה חזקה שהפרנקים הכירו בהכתרה של בנדיקטוס. בנדיקטוס התייחס אל אנסטסיוס ואל חסידיו בקלילות. הפילוג סייע להחליש את אחיזת הקיסרים באפיפיורים, בייחוד בבחירותיהם.

בנדיקטוס התערב בסכסוך בין בני לותר הראשון (לותר השני מלותרינגיה, הקיסר לודוויג השני ושארל מפרובנס) לאחר מותו. הוא כתב אל הבישופים הפרנקיים, ונזף בהם על ששתקו נוכח ההפרעה שהשפיעה על הממלכות הקרולינגיות.

אתלוולף, מלך וסקס ובנו, אלפרד הגדול, ביקרו ברומא בתקופת שלטונו של בנדיקטוס. הסקולה אנגלורום, שנהרסה על ידי שרפה בשנת 847, הוקמה מחדש על ידי בנדיקטוס.

מסורת מימי הביניים טענה שהאפיפיורית יוהנה, אישה המחופשת לגבר, הייתה קודמו של בנדיקטוס, אולם ככל הנראה זו אגדה בלבד.

קישורים חיצוניים
----------------

ויקישיתוף מדיה וקבצים בנושא **בנדיקטוס השלישי** בוויקישיתוף
* בנדיקטוס השלישי, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**לאו הרביעי** | **אפיפיור(רשימת האפיפיורים)** | **הבא**:**ניקולאוס הראשון** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397418505171
* BNE: XX1715567
* BnF: cb13517337h (data)
* CANTIC: a10477159
* CiNii: DA05945936
* GND: 100937594
* ICCU: LO1V187796
* LCCN: n2001080419
* NKC: kup19980000006474
* NTA: 074352199
* RERO: 02-A012415293
* SUDOC: 124726623
* VcBA: 495/45926
* VIAF: 307158270
* WorldCat: lccn-n2001080419

 |
**בנדיקטוס השמיני**, נולד בשם **תיאופילאטו השני, רוזן טוסקולום** (באיטלקית: **Teofilatto II dei conti di Tuscolo**;‏ 980 – 9 באפריל 1024), היה אפיפיור ברומא בין השנים 1012–1024.

ביוגרפיה
--------

תיאופילאטו נולד בשנת 980 ברומא, כבן לגרגוריו הראשון, רוזן טוסקולום, ואחיינו של האפיפיור יוחנן השנים עשר. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-11 ביולי 1001 מונה לקרדינל על ידי האפיפיור סילבסטר השני.

לאחר מותו של קודמו סרגיוס הרביעי, נבחר תיאופילאטו כאפיפיור ב-18 במאי 1012. אולם, בנדיקטוס השמיני הוברח עד מהרה מרומא על ידי האנטי-אפיפיור גרגוריוס השישי, אשר הוכתר על ידי ג'ובאני קרסנציו ממשפחת קרסנטי, אשר שלט למעשה ברומא. בנדיקטוס השמיני, שנמלט דרך הרי האלפים לגרמניה, פנה אל היינריך השני, מלך גרמניה וביקש את הגנתו, ואכן היינריך הסכים להחזיר את בנדיקטוס השמיני לכס האפיפיור, בתמורה להכתרתו כקיסר.

לקראת סוף שנת 1013, כינס היינריך השני צבא באאוגסבורג, ועד מהרה עבר עם צבאו את הרי האלפים, תוך שהוא מלווה באשתו, המלכה קוניגונדה ובכמה אנשי דת. בהגיעו לפאביה הצטרפו אליו הבישופים וראשי הדת האחרים. ארדואינו מאיבראה, שעדיין שלט בחלקים חשובים של צפון איטליה, הציע להיכנע להיינריך, והציע אף את בניו כבני ערובה, בתנאי שהיינריך יכיר בו כמלך איטליה, אולם היינריך סירב והטיל מצור על איבראה עד לשנת 1015.

בתחילת 1014 הגיע היינריך השני לרומא, והחזיר את בנדיקטוס השמיני לכס האפיפיור. ב-14 בפברואר 1014 הכריז בנדיקטוס השמיני על היינריך השני כעל קיסר האימפריה הרומית הקדושה בבזיליקת פטרוס הקדוש. לאחר מכן קיימו השניים סינוד ברומא, ובו מינו חמישה בישופים, והוציאו צווים נגד הסימוניה, וקידמו דרכים לקיום הצניעות בקרב אנשי הדת, והורו על השבת רכוש הכנסייה. זמן קצר לאחר מכן, עבר היינריך צפונה, שם הקים את הדיוקסיה של בוביו, ולאחר מכן חגג את חג הפסחא בפאביה, ובאמצע מאי 1014 חזר לגרמניה. הוא השאיר את שלטונו של רומא על האפיפיור, ומאוחר יותר התערבה בפוליטיקה של איטליה או של מדינות האפיפיור.

בשנת 1020 נסע בנדיקטוס השמיני לגרמניה, על מנת לדון עם היינריך השני, קיסר האימפריה הרומית הקדושה על האיום הביזנטי במצוג'ורנו. בחג הפסחא הוא שהה בבמברג, וקידש שם את הקתדרלה החדשה. לאחר מכן אף ביקר במנזר פולדה, ואף קיבל אישור מהיינריך השני המאשר את תרומותיהם של קרל הגדול ואוטו הגדול לכנסייה.

בנדיקטוס השמיני פעל בכל מאודו על מנת להשיג את שביתת הנשק של אלוהים, ומאידך שכנע את היינריך השני שיכניע תחתיו את האצילים האיטלקים שחברו לביזנטים.

ב-9 באפריל 1024 מת בנדיקטוס השמיני ברומא, במקומו מונה כאפיפיור אחיו יוחנן התשעה עשר.

קישורים חיצוניים
----------------

ויקישיתוף מדיה וקבצים בנושא **בנדיקטוס השמיני** בוויקישיתוף
* ערך באנציקלופדיה הקתולית (באנגלית)
* בנדיקטוס השמיני, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**סרגיוס הרביעי** | **אפיפיור(רשימת האפיפיורים)** | **הבא**:**יוחנן התשעה עשר** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397421805171
* BNE: XX1304918
* GND: 118655426
* ISNI: 0000 0000 7821 2223
* LCCN: nb2007019571
* VcBA: 495/46003
* VIAF: 70918274
* WorldCat: lccn-nb2007019571

 |
פירוש נוסף ערך זה עוסק בנסיך ויילס הראשון. אם התכוונתם למשמעות אחרת, ראו לואלין.

**ל'ואלין הגדול** (בוולשית: **Llywelyn Fawr**) או בשמו המלא **ל'ואלין אפ לורוורת'** (**Llywelyn ap Iorwerth**;‏ בערך 1172 - 11 באפריל 1240) היה מלך וולשי ונסיך ויילס הראשון. הוא מלך על ממלכת גוויניד' בשנים 1240–1195 ובמהלך שלטונו הצליח לבסס את נסיכות ויילס עם שילוב של מלחמה ודיפלומטיה, נסיכות שהוקמה ב-1216 ונותרה עצמאית עד לכיבושה בידי אנגליה בשנת 1284.

שלטונו של ל'ואלין
-----------------

במהלך ילדותו של ל'ואלין, נשלטה ממלכת גוויניד' על ידי שני דודיו אשר פיצלו את הממלכה ביניהם. עם מות אביו הייתה לל'ואלין טענה מבוססת לכתר הממלכה כיורש העצר של המלך הקודם, כך במהלך נעוריו הוא פעל לביסוס מעמדו ולעלייתו לשלטון הממלכה. בין 1195 ל-1200 ביסס בהדרגה את שלטונו, עד שהצליח לבסוף למלוך בכל הממלכה באופן מלא. ל'ואלין כונן מערכת יחסים טובה עם ג'ון, מלך אנגליה ואף נישא לביתו בשנת 1205, היחסים הטובים אפשרו לו לספח את ממלכת פוויס הדרומית כאשר מלכה נשבה בידי האנגלים.

עם זאת, עד מהרה הדרדרו היחסים עם מלך אנגליה וזה פלש לצפון גוויניד' בשנת 1211 וכבש את שטחי הממלכה ממזרח לנהר הקונווי. שנה לאחר מכן הקים ל'ואלין ברית עם ממלכות ולשיות נוספות ויחד הם נלחמו באנגלים והשיבו את השטחים לידי גוויניד'. כשלוש שנים לאחר מכן הוא פעל בברית עם הברונים האנגלים, אשר דרשו מהמלך ג'ון לחתום על המגנה כרטה בשנת 1215, מסמך אשר למעשה הגביל את סמכויות המלך. בתקופה זו הפך ל'ואלין למנהיג הבולט והחזק בוויילס, מה שהתבטא בשנת 1216 בכינון מועצת אברדאבי, שם הסכימו שליטי ויילס ובראשם ל'ואלין על איחוד והקמת נסיכות ויילס.

שנתיים לאחר מכן, עם מותו של מלך אנגליה ג'ון, ל'ואלין חתם על הסכם ווסטר עם יורשו הנרי השלישי, הסכם שהכיר באופן רשמי בנסיכות ויילס והתנה את המשך עצמאותה בתשלום מיסים לאנגליה. במהלך 15 השנים הבאות, ל'ואלין נלחם במספר מערכות וקרבות נגד 'אצילי המארשר' מדרום ולעיתים אף נגד אנגליה, עד שבשנת 1234 נחתם הסכם שלום עם האצילים בדרום ומזרח ויילס. ההסכם חוּדש מדי שנה ויצר יציבות ושקט ברחבי הממלכה.

ל'ואלין מת ב-1240, ונקבר במנזר אברקונווי בעיירה קונווי שבצפון-מרכז ויילס. בנו דוויד' אפ ל'ואלין ירש את כס הנסיכות.

ל'ואלין מזוהה עם אגדת העם הוולשית המוכרת של גלרט, על פי האגדה גלרט היה כלבו הנאמן של'ואלין הרג לאחר שחשב שהרג את בנו הפעוט. לאחר שגילה שכלבו למעשה הציל את בנו מזאב ענק, הוא קבר אותו בבד'גלרט ("קברו של גלרט") ועל פי האגדה מעולם לא חייך יותר.

ראו גם
------

* נסיך ויילס, נסיכת ויילס
* ממלכת גוויניד'
* טירת דולבדארן

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ל'ואלין הגדול** |

* קורות חיו של ל'ואלין באתר פרינסטון.
* ל'ואלין באתר BBC ויילס.
* ל'ואלין הגדול, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007396903105171
* GND: 119009226
* ISNI: 0000 0004 4886 609X
* LCCN: n84148203
* VIAF: 27872139
* WorldCat: lccn-n84148203

 |
**ארדיפיתקוס קדבה** (שם מדעי: *Ardipithecus kadabba*, "ארדי" מעפרית = "אדמה", "פיתקוס" πίθηκος מיוונית = קוף אדם, "קדבה" מעפרית = "אב קדמון") הוא מין נכחד של הומינין מן הסוג ארדיפיתקוס, שחי במזרח אפריקה בתקופת המיוקן, לפני כ- 5.2 עד 5.8 מיליון שנה.

גילוי
-----

המין מוכר רק ממאובנים חלקיים מאוד, בעיקר שיניים שהתגלו בחמישה אתרים שונים באתיופיה החל משנת 1997, על ידי צוות פרויקט האוואש התיכון בראשות הפלאואנתרופולוג האתיופי יוהאנס היילה סלאסי והפלאואנתרופולוג האמריקני טים וייט. הממצאים סווגו בתחילה כתת-מין קדבה של ארדיפיתקוס רמידוס, אך ב- 2002 הופרדו למין משלהם עקב הבדלים במאפיינים מורופולוגים של השיניים, הדומים יותר למאפיינים של שיני קופי-אדם. מעט מאוד ידוע על מין זה, אך משערים שהוא קרוב לאב הקדמון המשותף של האדם והשימפנזה, הן משום שהתארוך שלו קרוב מאוד לתארוך זמן הפיצול בין גנום האדם וגנום השימפנזה בשיטות שעון מולקולרי, והן בשל דמיונו הרב למין רמידוס המוכר יותר. ייתכן גם שמין זה קרוב מאוד למאובני אורורין טוגננסיס מקניה וסהלאנתרופוס צ'אדנסיס מצ'אד.

לוח זמנים של שושלת האדם על פי מיני הומינידים מאובנים (פסים כהים). המינים מסודרים אנכית על פי דמיון כללי ביניהם, אך קשה לקבוע במדויק איזה מין התפצל מאיזה מין אחר. מינים שמהם נמצאו מאובנים רבים יותר מסומנים בפסים יותר רחבים אנכית. העץ הפילוגנטי (ירוק) משחזר את יחסי הקרבה ותאריכי הפיצול על פי רצפי הגנום של אדם מודרני, שימפנזה מצוי, שימפנזה ננסי, גורילה ואדם ניאנדרטלי (מיצוי דנ"א מעצמות מאובנות). ארדיפיתקוס קדבה (משמאל) נמצא סמוך לנקודת הפיצול בין ענף האדם (למעלה) ובין ענפי השימפנזה והגורילה (למטה).

קישורים חיצוניים
----------------

ויקישיתוף מדיה וקבצים בנושא **ארדיפיתקוס קדבה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**מרגרטה, ארכידוכסית אוסטריה-אסטה** (שם מלא: **מרגריטה איזבלה מריה ויטוריה אמנואלה אלנה ג'נארה, נסיכת סבויה-אאוסטה**; באיטלקית: **Margherita Isabella Maria Vittoria Emanuela Elena Gennara di Savoia-Aosta**; ‏7 באפריל 1930 – 10 בינואר 2022) הייתה בתו של הנסיך אמדאו, דוכס אאוסטה וכלתו של קרל הראשון, קיסר אוסטריה.

ביוגרפיה
--------

מרגריטה נולדה ב-7 באפריל 1930 בנאפולי, לנסיך אמדאו, דוכס אאוסטה, ולאן, נסיכת אורליאן, בתם של הנסיך ז'אן, דוכס גיז ואיזבל, נסיכת אורליאן.

ב-20 באוקטובר 1953 התארסה מרגריטה עם רוברט, ארכידוכס אוסטריה-אסטה, בנו של קרל הראשון, קיסר אוסטריה, וב-29 בדצמבר אותה שנה נערך טקס הנישואים בבור-אן-ברס, צרפת. כשהגיעו בני הזוג לאולם, חיכו להם בחוץ מאות אוסטרים ואיטלקים. בנוסף נכח בחתונה אומברטו השני, מלך איטליה לשעבר. בני הזוג התגוררו בפריז, שם עבד רוברט כפקיד בנק, ונולדו להם 5 ילדים.

בשנת 1996 מת בעלה רוברט, ובנה הנסיך לורנץ מבלגיה, ארכידוכס אוסטריה-אסטה, ירש את תאריו.

משפחתה
------

ב-29 בדצמבר 1953 התחתנה מרגרטה עם רוברט, ארכידוכס אוסטריה-אסטה, בנו של קרל הראשון, קיסר אוסטריה, ולבני הזוג נולדו חמישה ילדים:

* מריה ביאטריס, ארכידוכסית אוסטריה-אסטה (נולדה ב-1954)
* הנסיך לורנץ מבלגיה, ארכידוכס אוסטריה-אסטה (נולד ב-1955)
* גרהרד, ארכידוכס אוסטריה-אסטה (נולד ב-1957)
* מרטין, ארכידוכס אוסטריה (נולד ב-1959)
* איזבלה, ארכידוכסית אוסטריה (נולדה ב-1963)

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| אמדאו הראשון, מלך ספרד |   | מריה ויטוריה דאל פוצו, נסיכת דלה ציסטרנה |   | הנסיך פיליפ, רוזן פריז |   | מארי איזבל, נסיכת אורליאן |   | הנסיך רובר, דוכס שארטר |   | פרנסואז, נסיכת אורליאן |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | אמנואלה פיליברטו, דוכס אאוסטה |   |   |   | הלן, נסיכת אורליאן |   | איזבל, נסיכת אורליאן |   |   |   | הנסיך ז'אן, דוכס גיז |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | הנסיך אמדאו, דוכס אאוסטה |   |   |   |   |   |   |   | אן, נסיכת אורליאן |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **מרגרטה, ארכידוכסית אוסטריה-אסטה** |
|

קישורים חיצוניים
----------------

ויקישיתוף מדיה וקבצים בנושא **מרגרטה, ארכידוכסית אוסטריה-אסטה** בוויקישיתוף
בטופולוגיה, **מרחב שרפינסקי** הוא מרחב טופולוגי בעל שני איברים. חשיבותו בהיותו דוגמה נגדית פשוטה לטענות רבות בטופולוגיה. זוהי הטופולוגיה הקטנה ביותר שאינה טריוויאלית או דיסקרטית.

המרחב נקרא על שם המתמטיקאי הפולני ואצלב שרפינסקי.

הגדרה
-----

**מרחב שרפינסקי** הוא קבוצה {\displaystyle X=\{a,b\}} יחד עם הטופולוגיה {\displaystyle \tau =\{\phi ,\{a\},\{a,b\}\}}. בדיקה ישירה של כל האפשרויות לאיחוד וחיתוך מראה שזהו אכן מרחב טופולוגי.

שתי הטופולוגיות האפשריות האחרות על {\displaystyle X=\{a,b\}} הן הטופולוגיה הטריוויאלית והטופולוגיה הדיסקרטית. הטופולוגיה {\displaystyle \tau =\{\phi ,\{b\},\{a,b\}\}} הומאומורפית לטופולוגיה שהוגדרה לעיל.

תכונות
------

* במרחב שרפינסקי היחידון {\displaystyle \{a\}} פתוח ולא סגור, בעוד היחידון {\displaystyle \{b\}} סגור ולא פתוח.
* המרחב הוא קשיר וקשיר מסילתית.
* המרחב קומפקטי, כי הוא סופי.
* המרחב מקיים את תכונת ההפרדה {\displaystyle {T}\_{0}} אך לא את התכונה {\displaystyle {T}\_{1}} (ניתן לבודד את a מ-b, אך לא את b מ-a). בפרט, המרחב אינו מרחב מטריזבילי.
* במרחב זה התכנסות סדרות מעניינת - כל סדרה מתכנסת לאיבר b ואילו סדרה תתכנס ל-a אך ורק אם החל ממקום מסוים היא שווה לו זהותית.
* ההעתקות הרציפות מהמרחב לעצמו הן רק הזהות והעתקות קבועות.

הכללה
-----

ניתן להכליל את המרחב הנ"ל לכל קבוצה לא ריקה X, כאשר בהינתן {\displaystyle a\in X} מגדירים את הטופולוגיה {\displaystyle T=\{\phi ,\{a\},X\}}. מרחב זה מקיים חלק מן התכונות שהובאו לעיל.

כמות המרחבים הללו היא כעוצמת הקבוצה X, אך כולם הומיאומורפיים.
**גוסטב אֶרוֶוה** (בצרפתית: **Gustave Hervé**; ‏2 בינואר 1871 - 25 באוקטובר 1944) היה עיתונאי ופוליטיקאי צרפתי שהחל את דרכו כסוציאליסט פציפיסט ועבר לתמיכה בפשיזם ובנאציונל-סוציאליזם.

תולדות חייו
-----------

נולד בברסט. החל מ-1901 גיבש סביבו קבוצה שדגלה בשמאל פוליטי קיצוני ופציפיזם המבוסס על אחוות מעמד הפועלים. ב-1905 היה למנהיג הקבוצה הקיצונית ביותר בחבר המפלגות הסוציאליסטיות הצרפתי ויסד שבועון בשם "המאבק החברתי" (La Guerre sociale), שהטיף לפעולות אלימות ומהפכניות על מנת למנוע מלחמה, בטענה שזו היא דרכם של הבורגנים להשתמש בפרולטריון ולהשמידו כ"בשר תותחים" במלחמותיהם, ברוח האינטרנציונל השני. ב-1912 ריצה 26 חודשי מאסר בגין הטפותיו.

מלחמת העולם הראשונה הכתה את ארווה בהלם: לנגד עיניו ראה את הפרולטרים המהפכניים ביותר מפנים עורף לעמיתיהם למעמד בשם הלאומנות ויוצאים בחדווה פטריוטית למלחמה. זעזוע זה גרם לו לשנות עד מהרה את תפיסתו ולכונן את המהפכה נגד הבורגנות לא על היסוד המעמדי, שהכזיב, אלא על היסוד הלאומני. ב-1916 שינה את שם עיתונו ל"הניצחון" (La Victoire) והחל להטיף לסוציאליזם לאומני (נאציונל-סוציאליזם). 

ב-1919 הקים את המפלגה הסוציאליסטית הלאומית ((Parti socialiste national,‏ PSN), שקראה לאחדות בין המעמדות היצרניים והמהפכניים נגד הליברליזם הבורגני. המפלגה לא סחפה את הקהל ולא הייתה הצלחה. היא התפרקה, הוחייתה מחדש בשם "מפלגת הרפובליקה הסמכותית" (Parti de la République autoritaire) ומחדש ב-1927 בשמה המקורי. באותן שנים הילל מעל דפי עיתונו את עליית מוסוליני באיטליה, בו ראה בן-ברית ומודל לייבוא הפשיזם לצרפת. הוא התכתב עם אדולף היטלר, התנגד למדיניות האנטישמיות וכתב לו שהדבר עלול להביא לסיום שלטונו.

ב-1936 תמך ארווה במרשל פיליפ פטן. יחד עם זאת הוא לא קיבל מדיניות של פטן ובשנות ה-40 של המאה ה-20 היה תחת השגחה של גסטפו.

לקריאה נוספת
------------

* זאב שטרנהל, **לא ימין ולא שמאל**, עם עובד ספריית אופקים, 1988 עמ' 45-46, 100 ועוד.

קישורים חיצוניים
----------------

ויקישיתוף מדיה וקבצים בנושא **גוסטב ארווה** בוויקישיתוף

| סוציאליזם |
| --- |
| זרמים | אנרכו-סינדיקליזם • אנרכו-קומוניזם • הסוציאליזם האתיופי • לניניזם • מרקסיזם • נצרות סוציאליסטית • סוציאל-דמוקרטיה • סוציאליזם אסלאמי • סוציאליזם דמוקרטי • סוציאליזם ערבי • סינדיקליזם • פמיניזם סוציאליסטי • ציונות סוציאליסטית • קומוניזם • סוציאליזם ליברטריאני |  |
| סוציאליסטים | גוסטב ארווה • מיכאיל באקונין • משה הס • פייר-ז'וזף פרודון • פרידריך אנגלס • קלוד-אנרי דה סן-סימון • קרל מרקס • רוברט אוון • שארל פורייה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274749205171
* BIBSYS: 97041890
* BNE: XX1305013
* BnF: cb12183678k (data)
* CANTIC: a11658289
* CiNii: DA07877906
* GND: 118978373
* ISNI: 0000 0001 0913 7474
* LCCN: n87855524
* NKC: skuk0000568
* NTA: 069395829
* RERO: 02-A003367840
* SNAC: w6mx2vd6
* SUDOC: 031440126
* VcBA: 495/155630
* VIAF: 71434123
* WorldCat: lccn-n87855524

 |
לכל שני קודקודים מחוברים בתמונה, מרחק המינג 1. מרחק המינג בין המחרוזת 0100 למחרוזת 1001 הוא 3 (מספר הצלעות במסלול האדום).
בתורת האינפורמציה, **מרחק הַמינג** (Hamming) בין שתי מחרוזות בעלות אורך זהה, הוא מספר המקומות שבהם סימנים מקבילים בשתי המחרוזות שונים זה מזה. בניסוח אחר, מרחק המינג הוא מספר השינויים המזערי שיש לעשות במחרוזת אחת כדי לקבל את המחרוזת השנייה. כן ניתן לראות את מרחק המינג כאילו נוצר בעת שידור המחרוזת הראשונה, שנקלט כמחרוזת השנייה, כך שמרחק המינג מייצג את מספר השגיאות שנוצרו בתשדורת זו. מחרוזת, לעניין זה, יכולה להיות בכל שיטת קידוד, כגון מחרוזת סיביות, מחרוזת תווים וכדומה.
דוגמאות:

* מרחק המינג בין המחרוזת **1011101** למחרוזת **1001001** הוא 2.
* מרחק המינג בין המחרוזת **2143896** למחרוזת **2233796** הוא 3.
* מרחק המינג בין המחרוזת "**toned**" למחרוזת "**roses**" הוא 3.

**משקל המינג** של מחרוזת הוא מרחק המינג שלה ממחרוזת בעלת אותו אורך שכולה אפסים. למעשה זהו מספר הסימנים שאינם אפס. במחרוזת סיביות זהו מספר הסיביות שערכן 1. דוגמה: משקל המינג של המחרוזת 11101 הוא 4.

מרחק המינג קרוי על שמו של ריצ'רד המינג, שהציג רעיון זה במאמרו הבסיסי error-detecting and error-correcting codes משנת 1950, מאמר שבו הציע את קוד המינג.

מאפיינים
--------

לאורך קבוע n, מרחק המינג הוא מטריקה מעל קבוצת המילים בנות אורך זה: קל לראות שמתקיימות הדרישות לאי-שליליות, למרחק 0 בין שווים ולסימטריה, ובאמצעות אינדוקציה שלמה ניתן להוכיח שמתקיים אי שוויון המשולש.

את מרחק המינג בין שתי מחרוזות ניתן לראות גם כהפרש ביניהן, על-פי הגדרה נאותה של פעולת החיסור. לשתי מחרוזות בינאריות ההפרש הוא מספר הביטים הדלוקים בתוצאה של פעולת XOR ביניהן, או מספר הביטים הדלוקים לאחר חיסור רגיל במרחב הווקטורי {\displaystyle \mathbb {Z} \_{2}^{n}} כאשר מזהים את התו 0 עם המספר 0 (מודולו 2) ואת התו 1 עם הספרה 1 (מודולו 2).

ראו גם
------

* סאונדקס
* מרחק לוינשטיין

לקריאה נוספת
------------

* Hamming, Richard W. (1950). "Error detecting and error correcting codes" (PDF). *Bell System Technical Journal*. **29** (2): 147–160. doi:10.1002/j.1538-7305.1950.tb00463.x. MR 0035935.
* Pilcher, C. D.; Wong, J. K.; Pillai, S. K. (במרץ 2008). "Inferring HIV transmission dynamics from phylogenetic sequence relationships". *PLoS Med*. **5** (3): e69. doi:10.1371/journal.pmed.0050069. PMC 2267810. PMID 18351799. `{{cite journal}}`:  (עזרה)
* Wegner, Peter (1960). "A technique for counting ones in a binary computer". *Communications of the ACM*. **3** (5): 322. doi:10.1145/367236.367286.
* Ayala, Jose (2012). *Fast Propagation of Hamming and Signal Distances for Register-Transfer Level Datapaths*. *Integrated Circuit and System Design*. Vol. 1. p. 62.
* MacKay, David J. C. (2003). *Information Theory, Inference, and Learning Algorithms*. Cambridge: Cambridge University Press. ISBN 0-521-64298-1.

קישורים חיצוניים
----------------

* מרחק המינג, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4783883-8

 |
**בזמן שישנת** (באנגלית: **While You Were Sleeping**) הוא סרט קולנוע אמריקאי מסוגת קומדיה רומנטית משנת 1995 בבימויו של ג'ון טרטלטאוב. בסרט מככבים סנדרה בולוק, ביל פולמן ופיטר גלאגר.

עלילה
-----

לוסי אלינור מודרץ (סנדרה בולוק) צעירה ערירית, היא קופאית ברכבת העילית של שיקגו, המתאהבת בנוסע קבוע שעובר בדלפקה, פיטר קאלאהן (פיטר גלאגר). היא נאלצת לעבוד בחג המולד, ופיטר העובר שם נשדד על ידי שני גנבים שמשליכים אותו למסילת הרכבת. לוסי ממהרת להציל אותו מהרכבת. כשהם מגיעים לבית החולים, הרופאים מסרבים לתת ללוסי להיכנס כדי לראות את פיטר כיוון שהיא לא קרובת משפחה, ומתוך ייאוש היא אומרת לעצמה שהיא הייתה אמורה להתחתן איתו. אחת האחיות שומעת את זה, וכשמשפחת קאלהאן מגיעה כדי לבקר את פיטר, היא מספרת להם על ארוסתו של פיטר, לוסי. בני המשפחה שמחים לדעת שלפיטר יש ארוסה שמתחבבת עליהם מיד, ולוסי לא מצליחה להעמיד אותם על טעותם. בהמשך היא פוגשת את ג'ק (ביל פולמן), אחיו של פיטר. תחילה הוא חושד בה שהיא אינה ארוסתו של אחיו אך עם הזמן הוא מתאהב בה ואף היא מתאהבת בו. כשפיטר מתעורר ומגלה לידו את לוסי האמורה להיות ארוסתו, בעוד הוא לא זוכר שהיו אי פעם בקשר, משפחתו בטוחה שהוא סובל מאמנזיה. פיטר מחליט להתחתן עם לוסי. בתחילת טקס החתונה לוסי מגלה את האמת לכולם והחתונה מתבטלת. ביומה האחרון בעבודה, מגיעים ג'ק וכל משפחת קאלאהן לדלפק הרכבת וג'ק מציע לה נישואים.

צוות שחקנים
-----------

* סנדרה בולוק – לוסי מודרץ
* ביל פולמן – ג'ק קאלאהן
* פיטר גלאגר – פיטר קאלאהן
* פיטר בויל – אוקס קאלאהן
* גליניס ג'ונס – אליס
* מיקול מיקריו – מידג' קאלאהן
* ג'ק וורדן – סול

ביקורות והכנסות
---------------

הסרט קיבל ביקורות חיוביות. לפי האתר "Rotten Tomatoes", כ־85% ממבקרי הקולנוע בארצות הברית נתנו לסרט ציון חיובי. סנדרה בולוק הייתה מועמדת לפרס גלובוס הזהב בקטגוריית השחקנית הטובה ביותר בקומדיה או במיוזיקל. בסוף השבוע הראשון לצאתו של הסרט הוא גרף כ-9.2 מיליון דולר בארצות הברית בלבד. הסרט הכניס כ-81 מיליון דולר בארצות הברית וכ-101 מיליון דולר בשאר העולם, מה שמסכם את הכנסותיו ב-182 מיליון דולר.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **בזמן שישנת** |

* "בזמן שישנת", במסד הנתונים הקולנועיים IMDb (באנגלית)
* "בזמן שישנת", באתר נטפליקס
* "בזמן שישנת", באתר AllMovie (באנגלית)
* "בזמן שישנת", באתר Rotten Tomatoes (באנגלית)
* "בזמן שישנת", באתר Box Office Mojo (באנגלית)
* "בזמן שישנת", באתר Metacritic (באנגלית)
* "בזמן שישנת", באתר אידיבי
* "בזמן שישנת", באתר דיסני+ סרטים (באנגלית)
* "בזמן שישנת", במסד הנתונים הקולנועיים KinoPoisk (ברוסית)
**דורקתריום** (שם מדעי: *Dorcatherium*; מילולית: "בהמת צבי") הוא סוג נכחד של פרסתן קטן עד בינוני ממשפחת האיילוניים, שחי במשך המיוקן עד הפליוקן. המאובנים שלו התגלו באירופה (בין השאר בספרד וצרפת), בדרום אסיה מהודו (סמוך למורדות ההימלאיה) עד ערב הסעודית וגם במזרח אפריקה. הוא סווג בידי החוקר קאופ ב-1833.

מאפיינים
--------

סוג קדום זה היה קרוב יחסית לאיילון המים האפריקני והיה בעל מבנה שיניים מותאם לאכילת עלים, אך לא לצמחייה קשיחה כמו עשבים ובכל זאת היה בעל כותרים גבוהים, אשר מעידים על התאמה מסוימת לתזונה צמחונית. ליונק זה היו רגליים דקות ושרירי רגליים אחוריות חזקות כשל ארנבת. כמו מרבית האיילונים הוא היה חסר קרניים ובמקומם היה בעל ניבים ארוכות, איתם נלחמו הזכרים על נקבות.

ניתוח השוואתי המבוסס על בסיס מבנה שיניו ודימויי המוח (על פי נפח הגולגולת המשוער), מראה שגודל היונק הקדום הגיע מ-4 קילוגרם ל-41 קילוגרם, בהתאם למינים.

מינים
-----

* *Dorcatherium nauii*
* *Dorcatherium majus*
* *Dorcatherium minus*
* *Dorcatherium minimus*
* *Dorcatherium nagrii*

קישורים חיצוניים
----------------

ויקישיתוף מדיה וקבצים בנושא **דורקתריום** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

* דורקתריום, באתר riviste (באנגלית)
הנוף המפורסם של כיפת הכנסייה
**בזיליקת ניקולאס הקדוש** (הולנדית: Basiliek van de Heilige Nicolaas) היא הכנסייה הקתולית הגדולה ביותר באמסטרדם, הולנד. היא מוקדשת לכבוד ניקולאוס הקדוש.

המבנה
-----

הכנסייה ממוקמת במרכז הישן של אמסטרדם. היא נבנתה על ידי האדריכל אדריאנוס בלייז (Adrianus Bleijs, 1842-1912), ששילב בעיצובו מספר סגנונות, בהם נאו-בארוק ונאו-רנסאנס.

חזית המבנה כוללת שני מגדלים וביניהם חלון רוזטה. מרכז החלון מעוצב כתבליט שטוח המתאר את ישו וארבעת השליחים, פרי יצירתו של ואן דן בוש (Van den Bossche) וצוות העובדים בסדנה שלו, ב-1886. מעל חלון הרוזטה, בחלקו העליון של הגמלון המשולש, הוצב בתוך נישה פסל הקדוש המגן של הכנסייה ושל העיר אמסטרדם, אותו יצר בארט ואן הוב ב-1886. מרכז ההצטלבות של הכנסייה מחובר באמצעות מגדל מתומן גדול עם כיפה בסגנון הבארוק ובראשה צלב. בפינות שנוצרות על ידי קו הרוחב של ההצטלבות, ממוקמות שתי קפלות, המוקדשות באופן מסורתי למרים אם ישו וליוסף הקדוש.

הבזיליקה מעוטרת באוסף של ציורי קיר דתיים. מעל המזבח מוצב כתרו של הקיסר מקסימיליאן הראשון.

הכנסייה קיבלה מעמד של בזיליקה במהלך חגיגות 125 שנה לקיומה, ב-8 בדצמבר 2012.

הכנסייה שופצה בשנות ה-2000. כיום ניתנים בה, מלבד שירותי תפילה ודת, גם קונצרטים בהם מנגנים בין השאר על עוגב מהמאה ה-19 הממוקם בה.

קישורים חיצוניים
----------------

ויקישיתוף מדיה וקבצים בנושא **בזיליקת ניקולאס הקדוש** בוויקישיתוף
* 

* אתר האינטרנט הרשמי של בזיליקת ניקולאס הקדוש (בהולנדית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5192151965334400470009
* WorldCat: lccn-n92040844

 |
**גוסטב ההנה** (בגרמנית: **Gustav Höhne**;‏ 17 בפברואר 1893 – 1 ביולי 1951) היה מפקד בכיר בורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

ההנה נולד ב-17 בפברואר 1893 בקרושווייץ, שהשתייכה לאימפריה הגרמנית. בשנת 1911 התגייס ההנה לצבא הגרמני הקיסרי, והצטרף לרגימנט הרגלים ה-150 (וורמיה ה-1), עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף ההנה לרייכסווהר, ומילא בו תפקידי פיקוד ומטה. ב-1 בפברואר 1933 הועלה ההנה לדרגת מיור, וב-1 בפברואר 1934 הוא מונה למפקד הגדוד ה-3 ברגימנט הרגלים ה-6. ב-1 באוגוסט 1935 הועלה ההנה לדרגת אוברסט לוטננט, וב-12 באוקטובר 1937 מונה למפקד הגדוד ה-3 ברגימנט הממונע ה-90. ב-1 במרץ 1938 הועלה ההנה לדרגת אוברסט, וב-10 בנובמבר 1938 מונה למפקד רגימנט הרגלים ה-28.

### מלחמת העולם השנייה ואחריתו

עם פרוץ המלחמה לחם ההנה עם הרגימנט שבפיקודו במהלך הפלישה לפולין ובמהלך המערכה על צרפת, כחלק מהדיוויזיה ה-8 במסגרת הקורפוס ה-8. ב-1 באוגוסט 1940 הועלה ההנה לדרגת גנרל מיור, וב-25 באוקטובר 1940 מונה למפקד הדיוויזיה ה-8. במהלך מבצע ברברוסה לחם ההנה עם הדיוויזיה שבפיקודו כחלק מהקורפוס ה-8 במסגרת הארמייה התשיעית, וכבש עמה את מבצר גרודנו, ועל כך קיבל ב-30 ביוני 1941 את עיטור צלב האבירים של צלב הברזל. לאחר מכן השתתפה הדיוויזיה בקרב ביאליסטוק-מינסק, בקרב סמולנסק, ובקרב על מוסקבה. לאחר הקרב על מוסקבה הועברה הדיוויזיה יחד עם כל הקורפוס ה-8 לתקופת התרעננות בצרפת, שם שונה שמה בדצמבר 1941 ל"הדיוויזיה הקלה השמינית". הדיוויזיה הוחזרה לקרבות בחזית המזרחית במסגרת הקורפוס ה-10, והשתתפה במבצע דמיאנסק. ביוני 1942 היא הפכה להיות "דיוויזיית היגר השמינית", ולחמה בקרבות שונים תחת הארמייה ה-16. ב-1 במאי 1943 הועלה ההנה לדרגת גנרל חיל הרגלים, וב-17 במאי 1943 קיבל תוספת עלי אלון לעיטור צלב האבירים של צלב הברזל. ב-20 ביולי 1943 מונה ההנה למפקד הקורפוס ה-8, ופיקד עליו עד ה-1 באפריל 1944. ב-15 בנובמבר 1944 מונה ההנה למפקד הקורפוס ה-30, ויומיים לאחר מכן מונה למפקד הקורפוס ה-63. ב-23 בנובמבר מונה ההנה למפקד הקורפוס ה-89, ופיקד עליו עד להשמדתו באפריל 1945.

### לאחר המלחמה

בשנת 1947 שוחרר ההנה מהשבי. לאחר שחרורו התגורר ההנה באוברורזל, עד למותו ב-1 ביולי 1951.

קישורים חיצוניים
----------------

* גוסטב ההנה באתר lexikon-der-wehrmacht (בגרמנית)
**מרגרט צ'לימו קיפקמבוי** (באנגלית: **Margaret Chelimo Kipkemboi**; נולדה ב-9 בפברואר 1993) היא אתלטית קנייתית, סגנית אלופת העולם (דוחה 2019) בריצת 5000 מטר, ובעלת מדליית ארד באליפות העולם (יוג'ין 2022) בריצת 10,000 מטר.

ביוגרפיה
--------

### 2015

במשחקי אפריקה שנערכו בברזוויל, הרפובליקה של קונגו ב-2015 היא זכתה במדליית זהב בריצת 5000 מטר בתוצאה של 15:30.15 דקות.

### 2016

#### סגנית אלופת אפריקה

באליפות אפריקה שנערכה בדרבן שבדרום אפריקה בשנת 2016 זכתה במדליית כסף בריצת 5000 מטר בתוצאה של 15:07.56 דקות.

### 2017

באליפות העולם שנערכה בלונדון, הממלכה המאוחדת סיימה במקום החמישי בריצת 5000 מטר בתוצאה של 14:48.74 דקות.

### 2019

#### סגנית אלופת העולם

באליפות העולם שנערכה בדוחה שבקטר זכתה במדליית כסף בריצת 5000 מטר בשיא אישי חדש של 14:27.49 דקות, אחרי בת ארצה הלן אובירי (14:26.72 דקות) ולפני קונסטנצה קלוסטרהאלפן מגרמניה (14:28.43 דקות).

### 2022

באליפות העולם שנערכה ביוג'ין, אורגון שבארצות הברית ביולי 2022 זכתה במדליית ארד בריצת 10,000 מטר בשיא אישי חדש של 30:10.07 דקות, אחרי לטסנבט גידיי מאתיופיה (30:09.04 דקות) והלן אובירי (30:10.02 דקות).

שיאים אישיים
------------

### אצטדיון

* ריצת 3000 מטר: 8:21.53 דקות (2021)
* ריצת 5000 מטר: 14:27.12 דקות (2021)
* ריצת 10,000 מטר: 30:10.07 דקות (2022)

קישורים חיצוניים
----------------

ויקישיתוף מדיה וקבצים בנושא **מרגרט צ'לימו קיפקמבוי** בוויקישיתוף

* מרגרט צ'לימו קיפקמבוי, באתר התאחדות האתלטיקה הבין-לאומית
* מרגרט צ'לימו קיפקמבוי, באתר ליגת היהלום
* מרגרט צ'לימו קיפקמבוי, באתר Track and Field (נשים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 248795

 |
**סביון ענק** (שם מדעי *Dendrosenecio kilimanjari*) הוא צמח פרחים השייך למשפחת המורכבים.

מאפיינים
--------

לצמח גזע גבוה המגיע עד לגובה של 7 עד 10 מטר, והוא נפוץ בסביבתם של מקורות מים. הצמח אנדמי להרים הגבוהים של מזרח אפריקה כמו הרי סמן באתיופיה, הקילימנג'רו בצפון טנזניה, רכס רוונזורי באוגנדה ולהר קניה במרכז קניה, והוא גדל על רצועה המקיפה את ההרים בגובה של בין 3,500 מטר ל-4,500 מטר. שושנת העלים הצפופה והשעירה מגנה על קודקוד הצמיחה מקיפאון. גם העלים היבשים מכסים את הגזע ומבודדים אותו מהקור. הגידול לגובה הוא ככל הנראה התאמה לקור, אזור הצמיחה מורחק מהקרקע הקרה. הסביונים מגנים על עצמם מקור על ידי סגירת שושנת העלים בלילה ופתיחתה ביום.

עלי הצמח נותרים מחוברים אל הגזע לאחר שהם מתייבשים, והם מגינים על העלים החדשים שמעליהם מפני קרה וטמפרטורות נמוכות. האבקת הצמח נעשית על ידי רוח בלבד. מיד לאחר הפריחה מתפצל הגבעול וכך ניתן לדעת את גיל הפרט ע"פ מספר הפיצולים שבדרך כלל אינם עולים על ארבעה. התאמות סביוני הענק לסביבה הקשוחה דומות מאוד לאילו של לובליות הענק וזו דוגמה לקואבולוציה (אבולוציה מתכנסת). מקצב הפריחה הוא רב שנתי, הסביונים פורחים ומבשילים פרי כל 5 עד 29 שנים והאוכלוסייה בכל ההר מתאמת את מועד הפריחה באופן שעדיין לא ברור. 

סביונים ענקיים בקילימנג'רו.

קישורים חיצוניים
----------------

ויקישיתוף מדיה וקבצים בנושא **סביון ענק** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* NCBI
* GBIF
* IPNI
* Tropicos
 |

1. ↑  סביון ענק באתר הרשימה האדומה של IUCN
ביצת פסחא ועליה דמות ארנב
**ארנב הפסחא** הוא דמות של ארנבון, שעל-פי המסורת הנוצרית נותן מתנות בחג הפסחא, בדרך-כלל סלסלות מתנה לילדים בחג עצמו (או בעונת האביב). מקורה של מסורת זו הוא בתרבויות גרמאניות וליתר דיוק כנראה מחבל אלזס, שם לדמות זו של הארנב יש מסורת רבת שנים. עם זאת היום היא כבר נפוצה בכל אירופה במשך הרבה מאוד זמן. במקור הייתה זו דמות של ארנבת ולא ארנבון אך בחלק מהמקומות זה השתנה עם הזמן.

ארנב הפסחא הוא דוגמה למיתולוגיית פולקלור, כמו גם דמויות אחרות כגון סנטה קלאוס ופיית השיניים.

מקורה של מסורת ארנב הפסחא זו נעוצה בהיותו של הארנבון סמל פריון. גם ביצים מסמלות פריון ועל כן קיימת מסורת רבת שנים של קישוט וצביעה של ביצים מבושלות בחג הפסחא, הקרויות ביצי פסחא. הקשר של החג לפריון קשור למועד החג, תחילת האביב, בו האדמה נעשית פורייה.

באוסטרליה, הארנב נחשב למכת מדינה בשל הנזקים הרבים שהוא גורם לחקלאות, ועל כן בשנות ה-90 החליפו את ארנב הפסחא בבילבי הפסחא על שמו של הבילבי הענק שהוא כיסאי דמוי ארנב הפופולרי יותר בקרב המקומיים וארגוני השימור ומצוי בסכנת הכחדה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ארנב הפסחא** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554306405171
* GND: 4172936-5
* LCCN: sh2007002263

 |
**ג'ו רגלבוטו** (באנגלית: **Joe Regalbuto**; נולד ב-24 באוגוסט 1949) הוא שחקן ובמאי אמריקאי.

ביוגרפיה
--------

רגלבוטו נולד ברובע ברוקלין שבניו יורק. למד בבית ספר טיש לאמנויות באוניברסיטת ניו יורק ובאקדמיה האמריקאית לאמנויות הדרמה.

בשנת 1979 עבר לקליפורניה ושיחק בסדרה The Associates.

בשנת 1982 שיחק בסרט נעדר. באותה שנה שיחק גם בסרט המדע בדיוני The Sword and the Sorcerer, ובשלושה פרקים בסדרה Mork & Mindy. בשנים 1984–1986 שיחק בסדרה נוטס לנדינג. ב-1984 שיחק בסרט הטלוויזיה Invitation to Hell, וב-1985 שיחק בסרט הטלוויזיה "אהבה חיה" לצד כריסטין לאטי.

בשנת 1986 שיחק בסדרה Street Hawk ששודרה ברשת ABC, ובסרט "עסקה ללא רחמים". בשנת 1988 שיחק בסדרה בנות הזהב.

רגלבוטו גילם את העיתונאי פרנק פונטנה בסדרה "מרפי בראון" בין השנים 1988 ל-1998. על תפקיד זה היה מועמד לפרס אמי לשחקן המשנה הטוב ביותר בקומדיה בשנת 1989. הוא ביים 21 מפרקי הסדרה. ביים גם פרקים בסדרות "טיטוס", "ג'ורג' לופז", "המכשפים מווייברלי פלייס" וסדרות אחרות.

בשנת 2002 הופיע בפרק של הסדרה "אלי מקביל". כן שיחק בתפקידי אורח בסדרות "הלוחשת לרוחות", "מחשבות פליליות" ו-NCIS. ב-2012 שיחק בסדרה "סאות'לנד" בתפקיד משני. בשנת 2015 שיחק בתפקיד אורח בסדרה Major Crimes.

בשנת 2018 שבה הסדרה "מרפי בראון" למרקע, בהשתתפות רגלבוטו וכוכביה הוותיקים, לאחר היעדרות של 20 שנה. במאי 2019 לאחר עונה אחת, הוחלט שלא להמשיך לצלם את הסדרה.

רגלבוטו נשוי לרוזמרי ולהם שלושה ילדים והם מתגוררים בסנטה מוניקה.

קישורים חיצוניים
----------------

ויקישיתוף מדיה וקבצים בנושא **ג'ו רגלבוטו** בוויקישיתוף

* ג'ו רגלבוטו, במסד הנתונים הקולנועיים IMDb (באנגלית)

הערות שוליים
------------

1. ↑  NOTED ALUMNI, באתר בית הספר טיש
2. 1 2  Biography, באתר CBS
3. ↑  Joe Regalbuto, באתר האמי
4. ↑  מייגן קוק, 8 of the best and 8 of the worst TV shows that got canceled this year, so far, באתר insider‏, 16 באוקטובר 2019

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1732928
* BnF: cb14219575q (data)
* GND: 1018376518
* ISNI: 0000 0000 7826 4058
* LCCN: no2003064900
* NKC: xx0181827
* NLK: KAC2020N2492
* SNAC: w68k7h58
* SUDOC: 253601347
* VIAF: 63699471
* WorldCat: lccn-no2003064900

 |
**מגדל אוקסו** או **מגדל או אקס או** (באנגלית: **OXO Tower**) הוא מגדל בגדה הדרומית של התמזה ברובע סאת'ק של לונדון שבאנגליה. משמש כיום כמשכן לאמנויות ולחנויות של אמנים.

במקור היה המבנה תחנת כוח, אולם בשנות ה-20 של המאה ה-20 נרכש על ידי ליביג אקסטרט אוף מיט (Liebig Extract of Meat Company), יצרנית אוקסו - קוביות בשר בקר. החברה בנתה את המבנה מחדש בסגנון אר דקו, על פי תכנונו של אדריכל החברה, אלברט מור, ולמבנה נוסף מגדל ובו שם המוצר העיקרי של החברה. החברה ביקשה לפרסם את המוצר על גבי המגדל, ומשעיריית הרובע סירבה לבקשה, נבנו חלונות המגדל בצורת האותיות "O" "X" "O" - כשם המוצר, בטענה שאלה אלמנטים דקורטיביים דמויי עיגול וצלב, ולא שם המוצר.

בשנות ה-70 וה-80 של המאה ה-20 הוצע מספר פעמים להרוס את המבנה בשל השינויים שבוצעו בו והרסו את אופיו ואת אלמנטי האר דקו שהיו בו, אולם ההצעות נדחו בשל התנגדות הציבור, והמבנה נמכר בשנת 1984 תמורת 2.7 מיליון לירות שטרלינג. בשנות ה-90 שוחזר המבנה למצבו משנות ה-20. בשנת 1997 זכה המבנה המשופץ בפרס השנה של המועצה המלכותית לאמנויות בקטגוריית "שחזור עירוני".

קישורים חיצוניים
----------------

| עיינו גם בפורטלים: |
| --- |
|  | **פורטל לונדון** |
|  | **האדריכלות** |

ויקישיתוף מדיה וקבצים בנושא **מגדל אוקסו** בוויקישיתוף
* שיפוץ המבנה
**ג'וזף הארי רנץ** (באנגלית: **Joseph Harry Rantz**;‏ 31 במרץ 1914 – 10 בספטמבר 2007) היה ספורטאי ומהנדס אמריקאי. הוא זכה במדליית זהב באולימפיאדת ברלין (1936) עם שמיניית החותרים האמריקאית.

ביוגרפיה
--------

ג'ו רנץ נולד בספוקיין, וושינגטון, וגדל בבולדר סיטי, איידהו ומאוחר יותר בסקווים (אנ'), וושינגטון. אמו נלי מקסוול (1881–1918) מתה מסרטן הגרון כאשר רנץ היה בן ארבע. אביו הארי רנץ (1880–1966) נישא בשנית ב-1921, אך לרנץ לא היו יחסים טובים עם אמו החורגת טולה להפולט (1897–1935) שנאבקה לגדל את רנץ וארבעת ילדיה הטבעיים הצעירים. מגיל 15 גידל רנץ את עצמו בבית לא גמור שננטש על ידי אביו ואמו החורגת ולמד בתיכון והתקבל ללימודי תואר בהנדסה באוניברסיטת וושינגטון.

חתירה ובהמשך קריירה
-------------------

רנץ חתר במסגרת נבחרת אוניברסיטת וושינגטון, שזכתה בתוארי איגוד החתירה הלאומי של ארצות הברית בשנים 1936 ו-1937, כמו גם בגמר ב' של 1935 ובמקום הראשון ב-1934.

רנץ הוא הדמות המרכזית בספר העיון "הבנים בסירה", שהיווה השראה לסרט התיעודי של PBS,‏ "American Experience: The Boys of '36". שניהם מתארים את מאבקיו במהלך חייו בשנותיו הראשונות, שהגיעו לשיא עם זכייתו במדליית הזהב האולימפית עם נבחרת ארצות הברית בברלין ב-1936 למרחק 2000 מטר (6:25.4 דקות), לפני איטליה (6:26.0 דקות) וגרמניה (6:26.4 דקות).

סרט הקולנוע "הבחורים בסירה" אודות סיפורו וסיפור הנבחרת המבוסס על ספר באותו שם, עתיד לצאת בשנת 2022. את הסרט יביים ג'ורג' קלוני ואת רנץ יגלם השחקן קאלום טרנר.

רנץ קיבל תואר בהנדסה כימית מהאוניברסיטה ועבד בחברת בואינג לאחר פרישתו מהחתירה. הוא מת מאי ספיקת לב ברדמונד, וושינגטון, בגיל 93.

קישורים חיצוניים
----------------

* ג'ו רנץ, באתר הוועד האולימפי הבין-לאומי
* ג'ו רנץ, באתר olympedia.org

הערות שוליים
------------

1. 1 2  Smith, Craig (12 בספטמבר 2007). "Undefeated UW rowers Rantz earned gold". *The Seattle Times*. `{{cite news}}`:  (עזרה)
2. 1 2 3 4  Brown, Daniel James (2013). *The Boys In The Boat*, Viking / Penguin Group, New York. מסת"ב 978-0-670-02581-7.
3. ↑  Lange, Greg (1999-01-15). "HistoryLink: Rowing crew of the University of Washington wins the Olympic Gold Medal on August 14, 1936". HistoryLink.org. נבדק ב-2013-12-11.
4. ↑   Chapter 1 | The Boys of '36 | American Experience | PBS, סרטון באתר יוטיוב (אורך: 9:14)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5536550
* BnF: cb16775561f (data)
* GND: 1071846159
* ISNI: 0000 0004 3429 2697
* LCCN: nb2014008972
* NKC: xx0205737
* VIAF: 308697922
* WorldCat: lccn-nb2014008972

 |
**לין הארל** (באנגלית: **Lynn Harrell**;‏ 30 בינואר 1944 – 27 באפריל 2020) היה צ'לן אמריקאי.

ביוגרפיה
--------

הארל נולד בניו יורק להורים מוזיקאים. אביו היה הבריטון מאק הארל ואמו, מרג'ורי פולטון, הייתה כנרת. בגיל שמונה החליט לין לנגן בצ'לו. כשמלאו לו 12, עברה משפחתו לדאלאס, טקסס, שם למד לין אצל לב ארונסון. אחרי התיכון למד בבית הספר למוזיקה ג'וליארד בניו יורק ואחר במכון קרטיס למוזיקה בפילדלפיה. בין מוריו לצ'לו שהשפעתם עליו הייתה רבה היו ליאונרד רוז ואורלנדו קול. הופעתו הראשונה בפומבי הייתה ב-1961, כשניגן עם הפילהרמונית של ניו יורק בקרנגי הול.

הארל התייתם עוד בנעוריו. אביו מת מסרטן בשנת 1960 וכעבור שנתיים נהרגה אמו בתאונת דרכים, כשלין היה בן 17. כאשר מלאו לו 18 שנים, הצטרף לתזמורת קליבלנד באמצעות קשרים. גאורג סל, מנצח התזמורת הכיר את אביו מהופעותיהם המשותפות במטרופוליטן אופרה. הארל נשאר בתזמורת קליבלנד ובין השנים 1964 עד 1971 היה הצ'לן הראשי שלה.

הרסיטל הראשון של הארל היה בניו יורק ב-1971 ומאז הוא מופיע ברחבי העולם ברסיטלים, בנגינת מוזיקה קאמרית וכסולן עם תזמורות שונות. הוא עשה לו שם כמורה, המלמד בבתי ספר למוזיקה וקונסרבטוריונים יוקרתיים, ביניהם האקדמיה המלכותית בלונדון, פסטיבל המוזיקה של אספן, המכון למוזיקה של קליבלנד וג'וליארד. הוא כיהן כמנהל המכון שליד הפילהרמונית של לוס אנג'לס משנת 1988 עד 1992. היה חבר בסגל המורים של בית ספר שפרד למוזיקה באוניברסיטת רייס עד 2009.

לין הארל ניגן בצ'לו מונטנייאנה שנבנה ב-1721, שקנה מירושת הוריו ובצ'לו סטרדיוואריוס מ-1673, שהיה שייך לצ'לנית הבריטית המנוחה ז'קלין די פרה.

בשנת 2020 ייסד עם אשתו עמותת צדקה בשם קרן HEARTbeats.

נפטר ב-27 באפריל 2020. נסיבת פטירתו לא ידועות. אלמנתו היא הכנרת הלן נייטינגייל. לזוג יש שני ילדים, והארל אב לשני ילדים נוספים מנישואים קודמים.

פרסים ואותות הוקרה
------------------

* פרס פיאטיגורסקי
* פרס אמני הקונצרטים של קרן פורד
* פרס הפתיחה של אוורי פישר (יחד עם מאריי פרחיה)

פרסי גראמי לביצוע מצטיין של מוזיקה קאמרית:

* ולדימיר אשכנזי, לין הארל ויצחק פרלמן על בטהובן: כל שלישיות הפסנתר (1988)
* ולדימיר אשכנזי, לין הארל ויצחק פרלמן על צ'ייקובסקי: שלישיית פסנתר בלה מינור (1982)

קישורים חיצוניים
----------------

* 

* אתר האינטרנט הרשמי של לין הארל

* לין הארל, במסד הנתונים הקולנועיים IMDb (באנגלית)

* לין הארל, באתר AllMusic (באנגלית)

* לין הארל, באתר MusicBrainz (באנגלית)

* לין הארל, באתר Discogs (באנגלית)

* לין הארל, באתר Songkick (באנגלית)

הערות שוליים
------------

1. ↑  Caroline Warnock, Lynn Harrell Dead: American Cellist Dies at 76, Heavy, ‏28 באפריל 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439923005171
* BNE: XX964913
* BnF: cb13894977v (data)
* GND: 133279855
* ISNI: 0000 0001 1437 1759
* LCCN: n81146626
* MusicBrainz: 813d4c5f-e81e-4d6a-b6fc-510b9baca853
* NKC: xx0058483
* NLP: A22812763
* NTA: 072689293
* SNAC: w6vx40ds
* SUDOC: 08126111X
* VIAF: 6118222
* WorldCat: lccn-n81146626

 |
**החלטת לודג'-פיש** (באנגלית: **Lodge–Fish Resolution**) הייתה החלטה מדינית שעברה בשני בתי הקונגרס של ארצות הברית ב-1922 וקבעה כי ארצות הברית תומכת בהצהרת בלפור ומכאן תומכת בהקמתו של "בית לאומי" עבור העם היהודי בארץ ישראל. ההחלטה חיזקה את עמדתה של התנועה הציונית בארצות הברית ובסופו של דבר השפיעה על יחסי ארצות הברית–ישראל.

ההחלטה הוצעה במקור בידי שני חברי המפלגה הרפובליקנית: המילטון פיש השלישי, חבר בית הנבחרים ממדינת ניו יורק והסנאטור הנרי קבוט לודג' (מבין מנהיגיה של המפלגה). עם העלאת הצעת ההחלטה להצבעה בקונגרס קיבלה תמיכה דו-מפלגתית כאשר רוב חברי המפלגה הדמוקרטית הצביעו גם כן בעד ההחלטה. ההחלטה הושפעה בין לבין מפועלו של הרב הציוני שמעון גלאזר. בין לבין זכורה תמיכתו הרבה של נשיא ארצות הברית, וורן הרדינג, בהחלטה.

תוכן ההצהרה
-----------

תוכן ההחלטה הוא להלן:

> 
> תמיכה בהקמתו של בית לאומי לעם היהודי בפלשתינה. 'נקבעה בידי הסנאט ובית הנבחרים של ארצות הברית של אמריקה במושב הקונגרס'. כי ארצות הברית תומכת בהקמת בית לאומי לעם היהודי. זאת מתוך הבנה ברורה כי לא ייעשה דבר אשר יפגע בזכויות האזרחיות והדתיות של הקהילות הנוצריות וכל שאר הקהילות הלא-יהודיות בפלשתינה, וכי המקומות הקדושים והמבנים והאתרים הדתיים בפלשתינה יוגנו כראוי.
> 
> 
> 
> 
> המקור באנגלית
> Favoring the establishment in Palestine of a national home for the Jewish people Resolved by the Senate and House of Representatives of the United States of America in Congress assembled. That the United States of America favors the establishment in Palestine of a national home for the Jewish people, it being clearly understood that nothing shall be done which should prejudice the civil and religious rights of Christian and all other non-Jewish communities in Palestine, and that the holy places and religious buildings and sites in Palestine shall be adequately protected.
> 
>

ראו גם
------

* יהדות ארצות הברית
* יחסי החוץ של ארצות הברית
* עצומת בלקסטון

קישורים חיצוניים
----------------

* U.S. Statutes at Large, Volume 42 (1921-1923), 67th Congress.
* החלטת לודג'-פיש, באתר הספרייה הלאומית של ישראל
* קבלת הצהרת בלפור בידי הקונגרס האמריקאי, הספרייה היהודית המקוונת

הערות שוליים
------------

1. ↑  Warren G. Harding - a forgotten Zionist hero, The Jerusalem Post | JPost.com (באנגלית)
2. ↑  World Jewish Congress, World Jewish Congress, World Jewish Congress (באנגלית)
**נמל יבשתי** הוא מסוף יבשתי המחובר ישירות באמצעות כבישים או מסילות ברזל לנמל ימי ופועל כמרכז לאחסון סחורות והעברתם ליעדים בתוך יבשת.
בנוסף לתפקיד זה, נמל יבשתי עשוי לכלול גם מתקנים למיון ואיחוד סחורות, מתקני תחזוקה למובילי מטענים ושירותי מכס.
המיקום של מתקנים אלה בנמל יבשתי מעלה תחרותיות שלו מול נמל ימי בתחום אחסון וטיפול בסחורות.

תוכניות לנמל יבשתי בישראל
-------------------------

רכבת ישראל וחברת נמלי ישראל מקדמות תוכנית להקמת נמל יבשתי באזור השרון, צמוד לכביש 6 ולמסילה המזרחית העתידית. נבחנות שתי חלופות למיקום: באזור קיבוץ אייל או באזור קיבוץ יד חנה שבעמק חפר. 
התוכנית להקמת הנמל היבשתי נידונה לראשונה במאי 2007, בקיץ של שנת 2010 הייתה אמורה לצאת למכרז. שטח של הנמל המתוכנן אמור להיות 480 דונם עם אופציה להרחבה עתידית של 240 דונם. 
אמורים להבנות מסילות הרכבת שיחברו לנמלי אשדוד ולנמל חיפה. הנמל המתוכנן אמור להיות בעל יכולת קליטה מקסימלית של עד 6,000 מכולות.

הקמת המתחם תאפשר את הרחבת שטחי אחסון המכולות ותקל על עומס התנועה בשערי הנמלים ותסיט את תנועת המשאיות מכבישי החוף.

בנוסף מתוכננים נמלים יבשתיים נוספים בישראל באזור כרמיאל, ראש פינה ונתיבות.

מעבר תרקומיא משמש כנמל יבשתי לסחורות בין חברון לנמל אשדוד.

בפרויקט חיבורי נמל המפרץ שנאמד בכ-2 מיליארד ש"ח מוקמת תשתית תחבורה עבור נמל יבשתי בחיפה.

קישורים חיצוניים
----------------

* מצגת פרויקט נמל יבשתי

הערות שוליים
------------

1. ↑  אבי בר-אלי, חברת נמלי ישראל והרכבת בוחנות הקמת נמל יבשתי באזור המרכז, דה מרקר, מאי 31, 2007
2. ↑  ליאור גוטמן, בלעדי ל"כלכליסט": הקמת הנמל היבשתי תצא למכרז כבר הקיץ, כלכליסט, דצמבר 23, 2010
3. ↑  נחתם הסכם להקמת א"ת משותף למטה יהודה, לכיש והר חברון, באתר www.m-yehuda.org.il
4. ↑  חיבורי נמל המפרץ, באתר ח.פ.ת הנדסה, ‏2018-12-16
גביש פנאקיט שגודלו 3 ס"מ
**פנאקיט** הוא מינרל נזוסיליקטי המכיל בריליום ושייך לקבוצת הפנאקיט, קבוצת מינרלים במבנה דומה הקרויה על שמו.

תכונות
------

נוסחת המבנה הכימי של פנאקיט היא Be2SiO4. לפנאקיט יש סימטריה טריגונלית, אחד המינרלים הסילקטיים הבודדים בעלי סימטריה זו, הנפוצה יותר במינרלים קרבונטיים. לפנאקיט יש סימטריה זהה למינרל הירוק דיופטאז ולמינרל וילמיט השייך גם הוא לקבוצת הפנאקיט.

הפנאקיט מופיע בטבע בדרך כלל בגבישים בלתי מפותחים שצורתם רומבוהדרונים פחוסים כמעט עד צורת לוחיות או עדשות קמורות בתוך מסת אם. פחות נפוץ כגבישים פריזמתיים קצרים, אבל במקרים קיצונים יכול הגביש לגדול לאורך של 20 ס"מ. כמו כן במקבצים של גבישים בצורת עמודים, כספרוליטים (גופים מעוגלים בתוך מסת אם) וכגרגירים. פאות הגבישים מקווקוות לאורכן. גבישים תאומים חודרניים נפוצים. הגבישים נעדרי פצילות, והם נשברים בצורת קונכייה. הקשיות של המינרל גבוהה יחסית ונעה בין 7.5 ל-8 בסולם מוס והמשקל הסגולי הוא בממוצע 2.96.

אופטית המינרל הוא חד-צירי. מקדם השבירה הממוצע של הפנאקיט הוא 1.66. גבישי הפנאקיט הם לפעמים שקופים לחלוטין וחסרי צבע, אבל בדרך כלל צבעם לבן, צהבהב או אפרפר והם שקופים למחצה. לעיתים יש גבישי פנאקיט בגוון ורוד וחום ולפעמים מופעים כתמים מנומרים על פאות הגביש. המופע השקוף חסר הצבע דומה מאוד לקוורץ ולכן טועים לא פעם בין שני סוגי המינרלים.

את השם למינרל נתן המינרלוג הפיני (בן המיעוט השוודי) נילס גוסטף נורדנשלד ב-1833 על סמך דוגמאות שקיבל ממכרה האזמרגד והכריזובריל על פלג טקובאיה בסמוך ליקטרינבורג בהרי אורל ברוסיה. מקור השם ביוונית, "פנקוס", כלומר מרמה. השם רומז לדמיון של הגבישים השקופים של הפנאקיט לגבישי קוורץ.

שימושים
-------

לעיתים נעשה שימוש בפנאקיט כאבן חן. לשם כך חותכים את האבן בצורת יהלום. שתי דוגמאות נאות של אבנים שנחתכו כך, השוקלות 34 ו-43 קרט (6.8 ו-8.6 גרם בהתאמה), מצויות במוזיאון הבריטי. מקדם השבירה של הפנאקיט גבוה מזה של הקוורץ, הבריל או הטופז, וכתוצאה מכך פנאקיט מלוטש מבריק יותר ויש הטועים בינו לבין יהלום. בנוסף, פנאקיט הוא מינרל מבוקש על ידי אספנים.

מקור ותפוצה
-----------

פנאקיט מופיע בעורקים בפגמטיטים שנוצרו בטמפרטורה גבוהה, בסלעי גרייזן, בעורקים הידרותרמיים ובשיסטים נציציים יחד עם קוורץ, כריזובריל, אפטיט וטופז.

הפנאקיט הוא מינרל נדיר, אבל שכיחותו יחד עם אבנים יקרות גורמת לכך שהוא זמין למדי בחנויות למינרלים. המינרל מוכר זמן רב מדוגמאות שנמצאו במכרה האזמרגד והכריזובריל על פלג טקובאיה בסמוך ליקטרינבורג בהרי אורל ברוסיה, שם מצוים גבישים גדולים בשיסט נציצי. המינרל נמצא גם יחד עם טופז ואמאזוניט בסלעי הגרניט של הרי אילמן בדרום אורל ובאזור פסגת פייק (Pikes Peak) שבמדינת קולורדו בארצות הברית. גבישים פריזמתיים גדולים נמצאו במחצבת פצלות השדה בקראגרו (Kragerø) שבנורווגיה. פראמון (Framont) ליד שירמק (Schirmeck) שבאלזס הוא אתר ידוע נוסף. גבישים גדולים נמצאו בסאו מיגל דה פיראקיקבה (São Miguel de Piracicaba), כ-50 קילומטר מבלו הוריזונטה בירת מדינת מינאס ז'ראיס בברזיל. גבישים גדולים יותר שקוטרם נע בין 3 ל-5 ס"מ ומשקלם עד 13 קילוגרם נמצאו בגרינווד (Greenwood) שבמדינת מיין בארצות הברית, אך כאן מדובר על פסאודומורף של קוורץ.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פנאקיט** |

* אתר WebMineral
* אתר Mindat
* אתר Mineral Galleries
* פרויקט rruf
* פנאקיט, באתר אנציקלופדיה בריטניקה (באנגלית)

הערות שוליים
------------

1. ↑  לרשימה המלאה ניתן להיעזר בקישור לאתר Mindat.
**נמל ליסבון** הוא מנמלי הים הראשיים של פורטוגל. הנמל שוכן על גדות נהר הטחו קרוב למוצאו לאוקיינוס האטלנטי. הנמל מטפל ברוב הייבוא והייצוא של המדינה. הודות למיקומו האסטרטגי בין אירופה, אפריקה והאוקיינוס האטלנטי הוא אחד הנמלים החשובים באירופה.

לנמל ליסבון תרומה חשובה לכלכלתה של ליסבון בתחומי הייצור, התעשייה והתיירות. תאגידים בינלאומיים וחברות ספנות שונות מיקמו את המטה שלהן באזור ליסבון.

בנמל מבקרים למעלה מ-3,500 אוניות מדי שנה והוא מטפל ביותר מ-13,200,000 טונות של מטען. הנמל מטפל בעיקר בתוצרת חקלאית ובמכולות. מלבד נמל מסחרי, נמל ליסבון הוא גם יעד תיירותי.

היסטוריה
--------

הפיניקים הכירו במיקומה של ליסבון כאתר אסטרטגי והקימו בה נמל מסחרי במאה ה-12 לפני הספירה. בשנת 205 לפני הספירה נכבשה העיר על ידי הרומאים. במאה החמישית נכבש האזור על ידי הסואבים, ובהמשך על ידי הוויזיגותים. בשנת 714 נכבשה ליסבון על ידי המורים אשר הרחיבו את פעילות הנמל.

ב-1497 הפליג ואסקו דה גאמה מליסבון, ושב לאחר שנתיים לאחר שגילה מסלול מהים מאירופה להודו. הודות למסע זה ומסעות דומים, הפכו את ליסבון לעיר מסחר חשובה ועשירה.

קישורים חיצוניים
----------------

ויקישיתוף מדיה וקבצים בנושא **נמל ליסבון** בוויקישיתוף
* 

* אתר האינטרנט הרשמי של נמל ליסבון
* היסטוריה של נמל ליסבון באתר נמל

הערות שוליים
------------

1. ↑  Sudripto Khasnabis, 5 Major Ports in Portugal, Marine Insight, ‏2022-02-15 (ב־American English)
2. ↑  Lisbon and its port, Porto de Lisboa (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 130789565
* WorldCat: viaf-130789565

 |